Finnkino

Finnkino Oy on Suomessa toimiva, vuodesta 2017 lähtien yhdysvaltalaisen pörssiyhtiö AMC:n omistama elokuvateatteriketju. 

Finnkinolla on Suomessa yhdellätoista paikkakunnalla 17 elokuvateatteria, joissa on yhteensä 119 salia.https://www.finnkino.fi/tietoa-finnkinosta Finnkinon markkinaosuus Suomen elokuvateattereista on noin 70 prosenttia. 

Elokuvateatteritoimintansa lisäksi yhtiö maahantuo ja levittää elokuvia elokuvateattereihin. Finnkinon elokuvalevitys edustaa Universalin ja Paramountin elokuvia.  

 Historia 
pienois|pysty|oikea|Finnkinon entinen logo
Finnkino Oy perustettiin Helsingissä 28. lokakuuta 1967, kun suomalaiseen elokuvamaailmaan kaivattiin uutta yhtiötä, joka hoitaisi elokuvien myymisen elokuvateattereille. Yhtiön ensimmäiseksi toimitusjohtajaksi valittiin Arno Carlstedt, joka oli tuottanut Mikko Niskasen Käpy selän alla -elokuvan (1966). Carlstedt hoiti toimitusjohtajan tehtäviä muutaman vuoden ajan. Hallituksen ensimmäiseksi puheenjohtajaksi valittiin Spede Pasanen.

Nykyisessä muodossaan yhtiö perustettiin syyskuussa 1986, kun Adams Filmi Oy, O.Y. Kinosto, Ky Kino Savoy ja 31 muuta elokuva-alan yhtiötä yhdistyivät.Pirkko, Tuomela: ”Finnkino Oy:n rooli ja toimintamuodot Suomen elokuvamarkkinoilla”. Markkinointi-instituutti, 1989.  

Vuodesta 1994 Finnkino kuului Rautakirja-konserniin. Vuonna 1999 Rautakirjasta tuli SanomaWSOY:n tytäryhtiö ja vuonna 2002 Rautakirja sulautui SanomaWSOY:hyn. 

Maaliskuussa 2011 Sanoma myi Finnkinon ruotsalaiselle Ratos-pääomasijoitusyhtiölle 116 miljoonalla eurolla. Huhtikuussa 2015 Ratos myi Finnkinon brittiläiselle Bridgepoint-sijoitusyhtiölle. Tammikuussa 2017 AMC ilmoitti ostavansa Finnkinon emoyhtiön Nordic Cinema Groupin pääomasijoitusyhtiö Bridgepointilta ja ruotsalaiselta mediayhtiö Bonnierilta lähes 870 miljoonalla eurolla.

Holdingyhtiö AMC:n omistus Finnkinosta on järjestetty brittiläisen tytäryhtiön Odeon Cinemas Groupin välityksellä.. Odeon Cinemas Group oli vuonna 2022 salimäärällä mitattuna Euroopan suurin elokuvateatteriyhtiö. Odeon Cinemas Groupin Pohjois-Euroopan-yksikköön kuuluvat Finnkino, Norjan Odeon, Ruotsin Filmstaden ja baltialainen Forum Cinemas. Odeonin Pohjois- ja Etelä-Euroopan yksiköillä on yhteinen toimitusjohtaja, Ramon Biarnés. Odeonin puolestaan omistaa amerikkalainen elokuvateatterialan holdingyhtiö, New Yorkin pörssissä noteerattu AMC.

Yhtiön pääkonttori sijaitsee Helsingissä Mannerheimintie 113:ssa. Suomen-yksikön toimitusjohtaja irtisanottiin syyskuussa 2019, eikä Finnkinolla ole enää lainkaan toimitusjohtajaa Suomessa. 

 Elokuvateatterit 
1980-luvun puolivälin jälkeen Finnkinolla oli hallussaan 134 elokuvateatteria yli 40 paikkakunnalta. Vuonna 1994 Finnkinolla oli 35 elokuvateatteria, joissa oli yhteensä 84 salia.  Vuonna 2023 Finnkinolla on Suomessa yhdellätoista paikkakunnalla 17 elokuvateatteria, joissa on yhteensä 119 salia.

Kesäkuussa 2006 Finnkino osti Sandrew-Metronome Finland Oy:n Suomessa perustamat ja omistamat, Helsingissä ja Turussa sijaitsevat elokuvateatterit. 

Finnkinon Rovaniemen Maxim-elokuvateatteri siirtyi Bio Rexille vuoden 2014 alussa. Samalla Bio Rex myi Finnkinolle Espoon kauppakeskus Sellossa toimivan elokuvateatterinsa. Suomen lisäksi Finnkinolla oli pitkään Forum Cinemas -nimiset tytäryhtiöt Latviassa, Liettuassa ja Virossa. Tytäryhtiöt myytiin 2020 Apollo-ketjulle.

Kauppakeskus Itikseen avattiin Suomen ensimmäinen Imax-teatteri 30. marraskuuta 2018. Siinä on 14 x 24 metrin kangas, joka on pinta-alaltaan Suomen suurin. Teatterissa on laserprojektorit ja 12-kanavainen äänijärjestelmä. Imax-teatterin lisäksi Itiksen elokuvateatterikeskuksessa on kahdeksan salia.

 Luettelo Finnkinon elokuvateattereista 
Finnkinon elokuvateatterit Kaupunki Teatteri Saleja Kuva  Espoo  Omena  7  200px Sello  6  200px  Helsinki  Kinopalatsi  10  200px  Tennispalatsi  14  200px Itis9200px  Maxim  2  200px  Jyväskylä  Fantasia  6  200px  Kuopio  Scala  7  200px  Lahti  Kuvapalatsi  6  Lappeenranta  Strand  4  200px  Oulu  Plaza  8  200px  Pori  Promenadikeskus  5  200px  Tampere  Cine Atlas  4  200px Plevna  10  200px  Turku  Kinopalatsi  9  200px  Vantaa  Flamingo  6  200px  Raisio  Luxe Mylly 6 200px

 Lähteet 

 Aiheesta muualla 

 Finnkinon virallinen sivusto 

Luokka:Suomalaiset elokuvalevittäjät
Luokka:Suomalaiset elokuvayhtiöt